दोबारा किया अतिक्रमण तो टूटेंगे गुमटी-काउंटर
रोड किनारे गुमटी और काउंटर रखकर ट्रैफिक बाधित किया तो अब सामान जब्त नहीं होगा बल्कि मौके पर ही तोड़ दिया जाएगा। अस्थायी अतिक्रमण की समस्या से निजात पाने के लिए नगर निगम के अफसरों ने सख्त रुख अख्तियार कर लिया है। गुरुवार को स्टेशन बजरिया और बस स्टैंड के बाहर स्थित मार्केट में की गई कार्रवाई के दौरान छह गुमटी और काउंटरों को मौके पर ही तोड़ने की कार्रवाई की गई। बार-बार हटाने के बाद भी ये अतिक्रमण माैके पर ही पाए गए।
कार्रवाई के दौरान इस क्षेत्र में गंदगी फैलाने वाले और अतिक्रमण करने वाले 16 व्यापारियों पर 1000 रुपए का जुर्माना किया गया। अपर कमिश्नर एमएल दौलतानी के नेतृत्व में निगम अमले ने पूर्व विधानसभा क्षेत्र में कार्रवाई की। जैन चाय भंडार के संचालक द्वारा नाला बंद कर सरकारी जमीन के ऊपर काउंटर लगा लिया गया था, इसे हटवाया गया। उधर टोपी बाजार में पार्किंग को व्यवस्थित करने की कार्रवाई की गई। इस दौरान टाउन हॉल के नीचे निगम द्वारा पूर्व में खाली कराई गई एक दुकान में नाश्ते की दुकान चलती दिखी। इस पर श्रीकांत कांटे ने मदाखलत कर्मियों को बुलाकर दुकान खाली करवाई।
महाराज बाड़ा से अतिक्रमण हटवाते हुए मदाखलत कर्मचारी। फोटो : भास्कर
बाड़ा से अतिक्रमण हटाने का स्थायी समाधान नहीं
महाराज बाड़ा क्षेत्र में गुरुवार को फुटपाथी दुकानदारों को हटाया गया। लेकिन अमले के जाते ही फिर वही स्थिित हो जाती है। नजरबाग मार्केट, सुभाष मार्केट और टोपी बाजार के प्रवेश द्वारों को घेरकर रोड पर बैठे फुटपाथिए ग्राहकों के लिए मुसीबत बनते जा रहे हैं। इस समस्या के स्थायी समाधान की दिशा में निगम ने ठोस कदम नहीं उठाया है।
hin_Deva hin_Deva hin_Deva bho_Deva hin_Deva hin_Deva